
[bookmark: _Toc478386540]1. Introduktion

Velkommen til Snedkerfaget, som er et fag der bærer på en lang historie og en masse gamle traditioner. Snedkerfagets uddannelser er under udvikling på grund af det store fremskridt i industrien, så som robotstyring & CNC teknologi. Ud over det, er vi et fag der bærer på en stor håndværksmæssig kunnen og går meget op i kvalitet, præcision & alle vores traditioner.

Det overordnede formål med grundforløbet er:
At give dig grundlaget for at kunne fortsætte din uddannelse på hovedforløbet, og at give dig indblik i snedkerfaget og fagets nuancer. 
Ligeledes er det vigtigt for os, at du udvikler dig positivt - både fagligt og personligt - undervejs i forløbet.
Vi arbejder vi i et åbent, kreativt og dynamisk miljø, hvor der samlæses og samarbejdes på tværs af vores 3 uddannelser.
Du lærer i samspil med dine kammerater, dialog med din lærer/vejleder, og via de praktiske opgaver, som du skal løse undervejs.



 2. Kompetencemål, fag og teoretiske emner

2.a – Kompetencemål

Hvad betyder ordet kompetence?
”Kompetence betyder, at du kan kombinere en teoretisk viden med en praktisk/faglig færdighed.
Fx er det en kompetence, hvis du på forsvarlig vis – kan køre bil.
Da det at køre bil både kræver teoretisk viden om færdselsloven og praktiske færdigheder som chauffør.”

Alle grundforløbets kompetencemål kan du se i bekendtgørelsen:  (Se §3) Bekendtgørelsen

Læringsmål
Kompetencemål kan være lidt svære at læse og forstå. 
Dine lærere vil derfor løbende præsentere dig for ugens, dagens - eller lektionens - læringsmål.
Hensigten er, at give dig nogle mere enkle og klare mål at styre efter.
I beskrivelserne af de enkelte moduler, kan du se eksempler på modulernes læringsmål.

2.b - Fag og kurser

På grundforløbet indgår nedenstående grundfag og kurser. Grundfagene giver dig mere almene kompetencer, men er også tilpasset din faglige uddannelse. Kurserne skal gøre dig i stand til, at du selv kan arbejde sikkert, men også for at du ved hvad du skal gøre, hvis uheldet er ude.

EUD og EUX
· Arbejde med epoxy og isocyanater
· Maskinkørekort til enkle og stationære maskiner - svarende til Maskinkørekort.dk.
· Førstehjælp på erhvervsuddannelserne
· Elementær brandbekæmpelse
· Rulle- og bukkestillads

EUD
Matematik – F niveau
Teknologi – F niveau

EUX
Dansk – C niveau
Engelsk – C niveau
Samfundsfag – C niveau
Matematik – C niveau
Fysik – C niveau
Teknologi – C niveau
2.c - Teoretiske emner

For at give dig den bedst mulige baggrund og forståelse af materialer og værktøjer, arbejder vi teoretisk med en lang række emner. Nogen gange i længere tid, men også i mindre ”doser.” 
Hver mandag morgen har vi fx mandagsmøde, hvor et eller flere emner vil blive gennemgået.

Eksempler på emner:
[image: C:\Documents and Settings\bruger\Skrivebord\Fællesdel\modul 9\materialelære\Billeder\billeder træ opbygning\1.8.jpg]Nål/løvtræ
Pladematerialer
Finér
Lim
Søm/skruer
Klinger (rundsave/båndsave)
Fræser værktøjer (Kutter osv…)
Overfladebehandling
Bearbejdning af træ
Håndværktøjer
Formarbejde
Samlinger
Bæredygtighed
Arbejdsmiljø
Træsorter: Birk, valnød, bøg med flere

3. Indhold og omfang

3.a - Grundforløbets opbygning







Grundforløbet har en varighed på 20 uger
3.b - Modul 1: Grundlæggende viden

Du får en grundig introduktion til SDE, lokalerne og værkstederne. Du vil også få viden om uddannelsernes struktur, kultur og karriere muligheder. 
Men først og fremmest indeholder dette modul saveøvelser og grundlæggende tegning i programmet Inventor. (Tegning/teori) 
Som en vigtig del af modulet, skal du også have erhvervet dit maskinkørekort. Kørekortet er en forudsætning for at kunne bruge afdelingens maskiner.

Saveøvelser

[image: ]Ved hjælp af praktiske øvelser, i forskellige sværhedsgrader, arbejder vi med: 
Saveteknik
Udstemnings teknik
Måleteknik
Slibning af værktøj


Læringsmål 
Du opnår:
Evne til at kunne arbejde med præcision og nøjagtighed
Kendskab til håndværktøj
Kendskab til måleværktøj
Kendskab til forskellige samlingsmetoder
Kendskab til slibeteknik og slibevinkler
Kendskab til personlige værnemidler

Grundlæggende brug af Inventor (Tegning/teori)

Ved hjælp af teoretiske og praktiske øvelser, arbejder vi med de grundlæggende funktioner i Inventor, og de grundlæggende emner inden for projektering og tegning:

[image: ]Grundlæggende kommandoer i Inventor
Opsætning af layer
Projektering af tegning
3D Projektering
Måleenheder
	

Læringsmål 
Du opnår:
Kendskab til programmet Inventor
Kendskab til projektering
Kendskab til måleenheder
Maskinkørekort (Praktisk og teoretisk) 

En vigtig del af dette modul er dit maskinkørekort. 
Som tidligere nævnt, er kørekortet er en forudsætning for at kunne bruge maskinerne i praktikværkstedet.   

Maskinkørekortet omfatter følgende maskiner:
[image: ]Afkorter
Afretter
Båndsav
Tykkelseshøvl
Formatsav/rundsav
Pladesav

Læringsmål
Du opnår:
Kendskab til værnemidler
Kendskab til sikkerhed
Kendskab til regler og brugen af standardmaskiner

Der afsluttes med en test. Læs mere om Maskinkørekortet her: Maskinkørekort

Modulets personlige mål:
At du viser:
At du kan møde til tiden
At du kan tilrettelægge dit arbejde
At du kan holde orden på arbejdsstedet
I hvilken grad du kan udføre arbejdet i en god kvalitet
At du kan bruge de fornødne personlige værnemidler, og kan udføre arbejdet ergonomisk rigtigt

Arbejdsform
Opgaverne udføres mest selvstændigt, men gruppearbejde kan forekomme.

Bedømmelse
Arbejdet bedømmes både i forhold til den teoretiske og den praktiske del
Du skal have gennemført modulet tilfredsstillende for at kunne fortsætte til modul 2.
Følgende bedømmes:
Teori
Projektering og tegning
Praktik
Kvaliteten af dine samlinger
3.c - Modul 2: Kuffert

Dette modul indeholder en fastlagt projektopgave, hvor du skal fremstille en kuffert.
Materialerne er 12 mm birk og MDF plade, og undervejs kommer du til at arbejde med en række flotte samlingsdetaljer.

Praktiske emner
[image: ]Du kommer bl.a. til at arbejde med: 
Kantlister 
Bredbåndspudser
Finér (klip, sy, pres)
Bordfræser (finér, fals, afbrudt, fremtræk, tap/slids)
Lamello
Prøvesamling (Ramme, top, tap/slids)
Håndfræser (Fas og runding)
Montering
Overfladebehandling



[image: ]Læringsmål – Praktik
Du skal kunne:
Montere kantlister
Klippe, sy og presse finér
Opstille en bordfræser
	
Du skal have kendskab til: 
Bredbåndspudseren
Lamello
Principperne i en prøvesamling
Håndfræseren
Montering
Overfladebehandling



Teoretiske emner:
Inventor (Udførelse af hovedtegningen)
Styklister 
Operationskort
Sinkeudregning
Materialelære
Faglige begreber
Opbygning af møbler
Optimering/spild 
Læringsmål – Teori
Du skal kunne:
Fremstille en stykliste
Fremstille et operationskort
Lave en sinkeberegning

Du skal have kendskab til:
Tegningsopbygning
Forskellige typer materialer
Faglige begreber såsom fals og not
Opbygningen af møbler
Optimering/spild

Modulets personlige mål:
At du viser:
At du kan møde til tiden
At du kan tilrettelægge dit arbejde
At du kan holde orden på arbejdsstedet
I hvilken grad du kan udføre arbejdet
At du kan bruge de fornødne personlige værnemidler, og kan udføre arbejdet ergonomisk rigtigt

Arbejdsform
Opgaverne udføres mest selvstændigt, men gruppearbejde kan forekomme.
Instruktioner gennemføres som små kurser i grupper på maksimalt 5 elever af gangen.


Bedømmelse
Arbejdet bedømmes både i forhold til den teoretiske og den praktiske del
Du skal have gennemført modulet tilfredsstillende for at kunne fortsætte til modul 3.

Følgende bedømmes:
Teori
Tegning, styklister og beregninger

Praktik
Kvaliteten af dit færdige produkt

[image: ]

3.d - Modul 3: Teknologi

Dette modul, som har direkte sammenhæng med modul 4, indeholder et selvvalgt projektarbejde ud fra et case-baseret projektoplæg. 
Grundfaget Teknologi indgår som en vigtig del af modulet. 
I dette grundfag lærer du bl.a. om, hvordan du kommer fra din idé til et færdigt produkt, design, skitsetegning mv.

OBS - Vi ændrer løbende på hvilke cases, projekter, opgaver og øvelser mv. som du kan vælge i mellem. 
For os er det ikke selve ”produktet”, som er det væsentlige. Vi er mere optaget af, om de enkelte læringsaktiviteter giver dig den nødvendige ”træning”. (Kompetencer)
Nedenstående case beskrivelse er er altså kun et eksempel. Hvis vi vælger at udskifte en case-opgave med en ny, vil den dog indeholde de samme fag og mål. Sværhedsgraden vil også være den samme.

Eksempel på et case-baseret oplæg:


[image: ]

Dér hvor du befinder dig lige nu, er du sandsynligvis omgivet af design. Det kan være den stol du sidder i, en lampe ved siden af, det tøj du har på, den flaske vand du drikker af, eller ikonerne på computerskærmen du kigger på. De fleste genstande vi bruger i vores hverdag er resultatet af en designproces, der spænder fra en idé- og researchfase over fremstilling og forarbejdning til den daglige brug af produktet.

Case beskrivelse:
Du har fået kontakt til en møbelproducent, der ønsker forslag til et nyt opbevaringsmøbel i sit sortiment. 
Producentens vigtigste krav til produktet er:
Det skal overholde følgende mål:
Max 800 mm bredde
Max 1200 mm højde (inkl. understel)
Max 400 mm dybde
Endvidere skal møblet være forsynet med mindst én låge og mindst én skuffe.

Ved projektets opstart vil du få udleveret en mere detaljeret beskrivelse.
Praktiske emner
[image: ]Du kommer bl.a. til at arbejde med: 
Udvælgelse af materialer
Prøver på overfladebehandling
Udførelse af en såkaldt Mock up (En model)

Læringsmål – Praktik 
Du opnår:
Forståelse af dimensioner
Viden om forskellige materialer
Viden om forskellige overfladebehandlinger

Teoretiske emner
Teknologi (Grundfag på F niveau) 
Tegneregler
Inventor (Hovedtegning)
Beslåning
Optimering
Møbelsamlinger
Prisudregning
Opbygning – og skrivning - af rapporter
Tidsplan

Læringsmål – Teori 
Udover at lære om de forskellige faser i teknologi-faget, skal du kunne:
Konstruere en hovedtegning
Udfærdige en prisudregning
Opbygge en rapport
Udfærdige en tidsplan

Endvidere skal du opnå viden om:
Beslåning
Optimering af materialer
Relevante møbelsamlinger	

Modulets personlige mål:
At du viser:
At du kan møde til tiden
At du kan tilrettelægge dit arbejde
At du kan holde orden på arbejdsstedet
I hvilken grad du kan udføre arbejdet
At du kan bruge de fornødne personlige værnemidler, og kan udføre arbejdet ergonomisk rigtigt.


Arbejdsform
Arbejdet i dette modul udføres selvstændigt.

Bedømmelse
Du skal have gennemført modulet tilfredsstillende for at kunne fortsætte til modul 4.

Følgende dokumentation skal være til stede ved modulets afslutning, da denne dokumentation udgør grundlaget for dit videre arbejde.
Styklister
Operationskort
Tidsplan
Deltegninger
Hovedtegning

Herudover skal du have påbegyndt din rapport, hvor du forklarer og beskriver de valg, som du har truffet i forbindelse med udviklingen og tilblivelsen af dit produkt. Arbejdet med rapporten afsluttes på modul 4.

3.e - Modul 4: Opbevaringsmøbel

I dette modul skal du fremstille det opbevaringsmøbel, som du designede på modul 3. 
Herudover skal du vælge i alt 4 ugers valgfag, bonusfag eller støttefag.
Det er meningen, at du skal integrere disse valgfag i dit projektarbejde. Vil du fx gerne have runde ben på dit møbel, er det oplagt at vælge faget: Drejning.
Det teoretiske arbejde begrænser sig til at afslutte din rapport fra modul 3. (Indsæt fx billeder fra produktionen)


Praktiske emner
[image: ]
Fremstilling af dit opbevaringsmøbel/plademøbel der indeholder: 
Låger
Skuffer (håndarbejde/tilpasset/sinker)
Massivtræs understel med tap/slids med styretap
Finéret korpus
Dyvler (indvendig)
Lamello (hjørne)
Brug af diverse standardmaskiner



Læringsmål – Praktik 
Du opnår:
Kendskab til industriel fremstilling af plademøbler
Viden om det der kræves, for at kunne fremstille sit eget produkt
Rutine i at bruge standardmaskiner

[image: ]Obligatoriske kursusfag
Anvendelse af:
Rækkeboremaskine
Langhulsboremaskine
CNC
Alphacam


Valgfag, bonusfag og støttefag
Vi tilbyder i øjeblikket nedenstående fag. 
Hvilke fag der vil være de rigtige for dig, afhænger bl.a. hvilken af de 3 snedkeruddannelser, som du har valgt, dine stærke og svage sider etc. Sørg derfor for, at få råd og vejledning af dine lærere.

Valgfag:
Finér – Intarsia	
Vi fremstiller og arbejder med intarsia, som dekoration af en eller flere dele i projektet

Overfræser – skabelonfremstilling	
Specielle fræsninger fx. greb, skrå huller og lignende

Fræser+
Vi arbejder med bl.a. kopifræsning efter skabelon på bord-fræser.

Overfladebehandling – metoder	
Fx shellack, bejser, voks osv

CNC
Hvis der skal være kurvede former eller fræsninger på møblet

CNC +	
Vi fremstiller diverse programmer og fixtur.

Beslåning
Lås, kanthængsler (Ikke kophængsler)

Bonusfag
Dreje – metoder/teknikker	
Hvis du fx gerne vil have runde ben på dit møbel

Samlinger (Traditionelle, håndlavede)
Vi arbejder med forskellige samlinger udført som håndarbejde.
Fx dobbelt – eller enkelt-grat, dobbel fordækte sinker osv

Støttefag
Støttefag tilbydes til alt praktisk og teoretisk arbejde, hvis du har behov for det. 
Det kan fx være, at du har brug for ekstra tid og hjælp til tegning.
Modulets personlige mål:
At du viser:
At du kan møde til tiden
At du kan tilrettelægge dit arbejde
At du kan holde orden på arbejdsstedet
I hvilken grad du kan udføre arbejdet
At du kan bruge de fornødne personlige værnemidler, og kan udføre arbejdet ergonomisk rigtigt.

Arbejdsform
Opgaverne udføres mest selvstændigt, men gruppearbejde kan forekomme.

Bedømmelse
Arbejdet bedømmes både i forhold til den teoretiske del i/fra modul 3, og den praktiske del i modul 4.
Du skal have gennemført modulet tilfredsstillende for at fortsætte til modul 5 (Grundforløbsprøven)

Følgende bedømmes:
Teori
Dine tegninger og din rapport

Praktik
Kvaliteten af dit færdige produkt – herunder:
Mål
Samlinger
Skuffe
Finish
Beslåning

3.f - Modul 5: Grundforløbsprøven

Grundforløbsprøven består af en mindre projektopgave, der indeholder en teoretisk og praktisk del. 
Prøven giver dig mulighed for at vise de færdigheder, som du har lært på grundforløbet, både praktisk og teoretisk. 
OBS – Grundforløbsprøven er nærmere beskrevet i afsnit 6.

4. Organisering

4.a - Lærerrollen

De lærere, du møder i forbindelse med forløbet er alle uddannede snedkere. Herudover har dine lærere også gennemført en pædagogisk uddannelse.  
Dine læreres fornemste opgave er at vejlede, instruere, støtte, udfordre og undervise dig, så du bliver så dygtig som overhovedet muligt. 
Husk, at hvis du undervejs får problemer og har behov for ekstra hjælp eller støtte, kan du aftale et yderligere møde med din kontaktlærer/klasselærer.
Bemærk, at lærerne arbejder sammen i et team, og lærerdækningen vil variere, ift. hvilken fase i forløbet, som vi er nået til.

Kort fortalt, så kan du forvente af os, at:
· Vi møder til tiden - også efter pauserne
· Vi er engagerede i undervisningen
· Vi tager gerne imod konstruktiv kritik
· Vi er interesseret i, at du får mest muligt ud af undervisningen
· Vi giver god hjælp og vejledning til dig
· Vi bestræber os på at møde velforberedte op til undervisningen 
· Vi bestræber os på at give dig passende udfordringer i din uddannelse
· Vi ønsker at medvirke til at gøre dig klar til at fortsætte din uddannelse på hovedforløbet, og på længere sigt, at medvirke til at gøre dig til en dygtig snedker.

4.b - Elevrollen - Din rolle

[image: ]I de mere lærerstyrede forløb forventer vi, at du deltager aktivt, og i det hele taget bidrager positivt til at skabe et godt undervisningsmiljø. 
Det forventes også, at du afleverer eventuelle delopgaver – og selve ”slutproduktet” - til den fastsatte tid, og at du - i det hele taget - overholder de indgåede aftaler. 
Det er vigtigt, at du vænner dig til at undersøge et problem grundigt, inden du går i gang med at løse en teoretisk eller praktisk opgave: 
· Har jeg forstået problemet?
· Hvad ved jeg i forvejen om dette?
· Hvilke løsningsmuligheder, kan jeg umiddelbart se?
· Kunne der være andre muligheder? (Undersøg, eksperimenter, konkluder)

Kort fortalt, så forventer vi af dig:
· At du møder til tiden- også efter pauserne
· At du er engageret i undervisningen.
· At du kan indgå i et gruppesamarbejde
· At du viser hensyn til dine klassekammerater 
· At du tænker dig om, når du arbejder med skarpt værktøj og maskiner
· At du bruger de nødvendige personlige værnemidler
· At du behandler skolens It og inventar ordentligt

4.c - Din arbejdstid
[image: ]
Alle erhvervsskoler er forpligtigede til at sørge for at vores elever på grundforløbene mindst har 26 timers lærerstyret undervisning om ugen. 
Endvidere er det et krav, at vores elever skal have en samlet arbejdstid, der svarer til en udlært svend.
I øjeblikket betyder det, at vi skal beskæftige dig i 37 arbejdstimer om ugen.

[image: ]OBS! Du skal regne med at have ca. 5-8 timers selvstudie pr uge.
En del af disse timer kan være i form af hjemmearbejde.





Selvstudie kan omhandle stort set alt… 
Allerede den første dag på et forløb, vil du derfor blive præsenteret for det samlede pensum for det forløb, som du er i gang med. 
(Hvad skal jeg læse, hvilke film skal jeg se, hvilke hjemmesider skal jeg besøge? etc.)
Vi forventer, at du selvstændigt kan følge din pensumplan, så du altid møder velforberedt op til undervisningstimerne. 
Herudover kan dine selvstudietimer bestå af stort set alt, fra fx konkret løsning af matematikopgaver til at tegne skitser af dit næste faglige projekt.

Vi anbefaler, at du løser dine selvstudieopgaver i skolens åbningstid. 
Du kan dog også vælge først at møde til starten af Modul 1, eller at forlade skolen straks efter undervisningens ophør.
Valget er dit!
Men, du skal så være opmærksom på, at dine selvstudieopgaver ret hurtigt kan blive til hjemmearbejde/lektier i stedet for.

HUSK – At hvis du får brug for hjælp til dine selvstudieopgaver, har lektiecaféen åbent hver mandag eftermiddag.

5. Undervisningsrum
[image: ]
Hvilke lokaler, som I/vi har til rådighed, vil du kunne se i dit skema. 
Bemærk, at der løbende kan ske ændringer, i forhold til lokalerne. 
(Tjek dit skema hver morgen!)




5.a - Arbejdsmiljø

[image: ]Du skal være opmærksom på de gældende regler og på de ophængte påbudsskilte.      
Arbejdspladsbrugsanvisninger og skolens brandinstruks er ophængt i alle praktik og teorilokaler.
I værkstedet skal du vise, at du – under vejledning - er i stand til at omgås kollegaer, materialer, redskaber og værktøj på fuldt forsvarlig vis. (Herunder brugen af personlige værnemidler)
Førstehjælpsskabe og øjenskyl er ophængt flere steder, og området omkring dem skal være ryddet.
Bemærk, at de opmærkede transportveje altid skal være ryddet for affald, værktøj mv.

5.b - Materialer – Redskaber - Udstyr

[image: ]I forbindelse med værkstederne er der adgang til de fleste af fagets maskiner og værktøjer. 
Du får udleveret dit eget håndværktøj i starten af forløbet.
Værkstederne lever op til alle gældende regler og normer for området. 
Vi anbefaler, at du medbringer din egen pc.
Der er trådløst internet overalt på skolen.



5.c - Bøger og læremidler

Først og fremmest har du adgang til:
· [image: ]Dine læreres samlede undervisningspakke til uddannelsens grundforløb, som du får adgang til via vores undervisningsplatform: Learn
· Diverse hjemmesider fra producenter og leverandører
· Anden relevant litteratur, filmklip mv. vil fremgå af lærernes oplæg til de enkelte aktiviteter.
· Specielt på hovedforløbet, bruger vi også Snedkerfagets bogpakke fra forlaget Praxis.

6. Evaluering	

6.a - Den løbende evaluering

Undervejs i forløbet vil du løbende få tilbagemeldinger (Feed-back) på dit samlede arbejde: 
Er der vanskeligheder? Er kvaliteten i orden?  Holder din tidsplan? Lærer du nok? Etc. 
Disse samtaler afsluttes altid med en snak om, hvad dit næste skridt skal være (Feed- forward) for, at du har en realistisk mulighed for at nå i mål.

Du vil blive vurderet løbende, alle opgaver skal præsenteres for din faglærer – hvorefter I taler sammen om din arbejdsproces og dit færdige produkt. 
Dine faglige og personlige kompetencer vil blive vurderet efter, i hvor høj grad du lever op til de mål, der er beskrevet under de enkelte moduler. Dine teoretiske opgaver vil blive rettet og bedømt af din faglærer. Endelig vil din faglærer bedømme din overordnede fornemmelse for faget.

6.b - Den opsamlende evaluering (Grundforløbsprøven)

Forudsætninger
Du skal have bestået alle de fag og kurser, som er beskrevet i afsnit 2.b
Endvidere skal du have gennemført de enkelte moduler på tilfredsstillende vis.

Eksaminationsgrundlag
Teori:
Dine skitsetegninger
Dine beregninger
Og i mindre grad - din mundtlige fremlæggelse

Praktik:
Kvaliteten af dit praktiske arbejde herunder:
Mål (Nøjagtighed)
Samlinger
Finish

Varighed
Prøven er af 6 timers varighed, som er fordelt på følgende måde:
Den teoretiske del: 30 minutter  
Den praktiske del:  5 timer og 30 minutter

Bedømmelse
Arbejdet bedømmes både i forhold til den teoretiske og den praktiske del.
I den tid, hvor du udfører den praktiske del af prøven, vil eksaminator (din lærer) og censor (Fx et medlem fra Det lokale uddannelsesudvalg) stille dig et par faglige spørgsmål. 
Måske har du dårlige erfaringer med at gå til eksamen? 
Du skal derfor vide, at det er et klart mål for os, at prøven foregår i en god, rolig og varm atmosfære. 
Til prøven må du bruge alle de hjælpemidler som du har brugt i undervisningstiden. 
Efter en kort votering vil du få karakteren: 
Bestået eller ikke bestået.  

Prøven bedømmes som en helhed med følgende vægtning mellem teori og praktik:
Teori:	 1/4
Praktik:	 3/4

Prøven følger reglerne i bekendtgørelse om prøver og eksamen i erhvervsrettede uddannelser, som blandt andet indebærer, at der er ekstern censur til prøven. 
Prøven følger endvidere den fælles aftalte standard, og på bagrund af Undervisningsministeriets krav og anvisninger.

Link til skolens eksamensreglement: SDE - Eksamensreglement

6.c - Kriterier - Hvad bliver bedømt?

Bedømmelseskriterier:
For at opnå karakteren: Bestået
Kræves det, at eleven kan:

Tilrettelægge sit eget arbejde
Holde orden på arbejdsstedet
Selvstændigt planlægge og udføre arbejdet
Udføre skitsetegninger
Udvælge egnede materialer
Udføre inddelings beregning
Bruge de fornødne værnemidler og udføre arbejdet ergonomisk rigtigt
Betjene og anvende fagets maskiner sikkerhedsmæssig korrekt
Har erhvervet den nødvendige teoretiske viden – på begynderniveau


Modul 2:          Kuffert


Modul 1: Grundlæggende viden


Modul 4: Opbevaringsmøbel


Modul 5:                      6 timers prøve


Modul 3:     Teknologi

